1 Bathesalonika 4 | Beibele Inthaneteng | Phetolelo ya Lefase le Lefsa
1 Bathesalonika 4:1-18
4 Mafelelong bana bešo, re a le kgopela le go le lopa ka Morena Jesu, bjalo ka ge le amogetše taelo e tšwago go rena mabapi le kamoo le swanelago go sepela ka gona+ e le gore le kgahliše Modimo, (bjalo ka ge ruri le sepela,) gore le tšwele pele le dira bjalo ka botlalo kudu.+
2 Gobane le tseba ditaelo+ tšeo re le neilego tšona ka Morena Jesu.
3 Gobane thato ya Modimo ke gore le kgethagatšwe+ le be le ile bootswa.+
4 Yo mongwe le yo mongwe wa lena a tsebe go laola mmele* wa gagwe+ ka kgethego+ le kgodišo,
5 e sego ka kganyogo ya megabaru ya go robala ga monna le mosadi+ go etša ditšhaba+ tšeo di sa tsebego Modimo.+
6 Go se be le motho yo a fihlago ntlheng ya go gobatša le go šwahlela ditshwanelong tša ngwanabo tabeng ye,+ gobane Jehofa o phethagatša kotlo bakeng sa dilo tše ka moka,+ bjalo ka ge re le boditše e sa le pele gomme ra ba ra le nea bohlatse ka mo go feletšego.+
7 Gobane Modimo ga se a re biletša go se hlweke, eupša o re bileditše kgethego.+
8 Ka gona motho yo a bontšhago go hlokomologa+ ga a hlokomologe motho, eupša o hlokomologa Modimo+ yo a le neago moya wa gagwe o mokgethwa.+
9 Lega go le bjalo, mabapi le lerato la borwarre+ ga go nyakege gore re le ngwalele, gobane lena ka bolena le rutwa ke Modimo+ gore le ratane;+
10 ge e le gabotse le dira se go bana babo rena bohle Matsedonia ka moka. Eupša bana bešo, re le eletša gore le tšwele pele le dira bjalo ka tekanyo e tletšego.
11 Le go dire boikemišetšo bja lena go phela ka khutšo+ le go šetša ditaba tša lena+ le go šoma ka diatla tša lena,+ go etša ge re le laetše;
12 e le gore le sepele ka bothakga+ mahlong a batho ba ka ntle ga phuthego+ gomme le se hloke selo.+
13 Godimo ga moo bana bešo, ga re nyake gore le hloke tsebo mabapi le bao ba robalago+ lehung; gore le se ke la nyama go etša ba bangwe ka moka ba ba se nago kholofelo.+
14 Ge e ba re dumela gore Jesu o hwile a ba a tsoga,+ gona le bao ba robetšego lehung ka Jesu, Modimo o tla ba bušetša bophelong gomme a ba tliša gotee le yena.+
15 Gobane se ke seo re le botšago sona ka lentšu la Jehofa,+ gore bao gare ga rena ba tla bego ba phela nakong ya go ba gona ga Morena,+ le gatee re ka se ke ra eta pele bao ba robetšego lehung;
16 gobane Morena o tla theoga legodimong+ ka mokgoši wa taelo, ka lentšu la morongwa yo mogolo+ le ka phalafala+ ya Modimo gomme bao ba hwilego e le barutiwa ba Kriste ba tla tsoga pele.+
17 Ka morago ga moo rena ba ba phelago bao ba sa dutšego ba le gona, re tla išwa+ gotee le bona+ ka maru+ go yo gahlana+ le Morena sebakeng; ka go re’alo ka mehla re tla ba le Morena.+
18 Ka baka leo tšwelang pele le homotšana ka mantšu a.
^ Phetolelo ya lentšu ka lentšu e re, “sebjana.”
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D52%26Chapter%3D4%26wtlocale%3DSE%26srcid=share⊂ject=Bala Beibele Inthaneteng